NaiveNeuron/SloPal huggingface dataset:
Šimečka, Michal, podpredseda NR SR (2024-01-12):
Ďakujem pekne, to asi nebol procedurálny návrh, ale v každom prípade od pána Dostála to bol procedurálny návrh, o ktorom teda nedáme hlasovať, ale spýtam sa, či je všeobecný súhlas, aby sme prerušili rokovanie do utorka 16. 1. 2024 od deviatej ráno z dôvodov, ktoré uviedol pán Dostál? (Súhlasná reakcia pléna.) Ďakujem veľmi pekne. Takže prerušujem rozpravu do utorka 9. hodiny ráno. (Reakcie z pléna.) Deviatej. (Prerušenie rokovania o 15.50 hodine.)
P. Hrušovský, predseda NR SR: (2004-05-11):
M. Maxon, poslanec: Ďakujem pekne. Vážený pán predseda, vážené panie poslankyne, vážení páni poslanci, chcem navrhnúť osobitný bod rokovania tohto pléna Národnej rady s týmto názvom: Návrh poslancov Národnej rady Slovenskej republiky na prijatie uznesenia Národnej rady Slovenskej republiky, ktorým Národná rada Slovenskej republiky žiada, aby vláda Slovenskej republiky predložila správu o plnení uznesení Národnej rady Slovenskej republiky za toto volebné obdobie. Svoj návrh odôvodňujem tým, že Národná rada v pléne prijala viacero závažných uznesení a vláda k týmto uzneseniam neprijala žiadne stanovisko a niektorým týmto uzneseniam sa vôbec nevenovala, čo je podľa môjho názoru v parlamentnej demokracii neakceptovateľné. Ďakujem.
Hrnčiar, Andrej, podpredseda NR SR (2017-05-19):
Ďakujem. Pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy ústne. Nie. Chce reagovať pán guvernér? Ak áno, tak za rečnícky pult ako záverečné slovo.
Paška, Pavol, predseda NR SR (2014-03-25):
Vážené pani poslankyne, vážení páni poslanci, budeme teraz hlasovať o návrhu na vyslovenie nedôvery pánovi ministrovi spravodlivosti Slovenskej republiky. Poprosím spoločného spravodajcu pána predsedu ústavnoprávneho výboru pána poslanca Madeja, aby uviedol hlasovanie.
Hrnčiar, Andrej, podpredseda NR SR (2018-11-21):
Dve faktické poznámky. Nech sa páči, pán poslanec Gröhling.
Šefčík, Marek, poslanec NR SR (2022-12-05):
Ďakujem pekne, pán podpredseda. Vážený pán podpredseda, vážené panie poslankyne, páni poslanci, vážený pán minister, ako poverený spravodajca výboru predkladám informáciu o prerokovaní vládneho návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, je to tlač 1216, vo výboroch Národnej rady Slovenskej republiky. Predložený vládny návrh zákona prerokovali ústavnoprávny výbor a výbor pre zdravotníctvo. Vyslovili súhlas s predloženým návrhom zákona a odporučili Národnej rade návrh zákona schváliť s pozmeňujúcimi a doplňujúcimi návrhmi. Výbor pre pôdohospodárstvo a životné prostredie nerokovalo o návrhu zákona, nakoľko podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku nebol uznášaniaschopný. Gestorský výbor o návrhu spoločnej správy výborov Národnej rady Slovenskej republiky o prerokovaní vládneho návrhu zákona rokoval dňa 30. novembra 2022. Stanovisko gestorského výboru ani návrh spoločnej správy neboli schválené, keďže návrh gestorského výboru odporučiť Národnej rade Slovenskej republiky predmetný vládny návrh zákona schváliť nezískal súhlas nadpolovičnej väčšiny prítomných členov výboru podľa § 52 ods. 4 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Podpredsedníčka výboru ma určila za spravodajcu výboru, aby som v súlade s § 80 ods. 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov informoval o výsledku rokovania výborov a predložil návrh na ďalší postup. Za náhradníčku bola určená poslankyňa Národnej rady Slovenskej republiky Jana Bittó Cigániková v prípade mojej neúčasti. Pán predsedajúci, skončil som, môžete otvoriť rozpravu.
Poliačik, Martin, poslanec NR SR (2014-06-04):
Pani podpredsedníčka, ešte raz, platí uznesenie ústavnoprávneho výboru, ktoré riešilo podobný problém, keď bolo príliš veľa navrhovateľov, že nemôžu všetci vystupovať za skupinu navrhovateľov, môžu vystupovať len tí, ktorí sú v sprievodnom liste uvedení ako tí, ktorí ich budú zastupovať. Nie som si úplne istý, či môžu byť dvaja alebo traja, ale ten počet je obmedzený, preto sa pýtam, či pán poslanec Vašečka bol uvedený v sprievodnom liste k tejto parlamentnej tlači ako ten, ktorý môže vystupovať z pozície predkladateľa.
Žiga, Peter, podpredseda NR SR (2024-04-16):
Prezentujme sa a hlasujme. (Hlasovanie.) 143 prítomných, 123 za, 0 proti, 20 sa zdržalo. Konštatujem, že sme, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Nech sa páči, pán spravodajca.
Pčolinský, Peter, podpredseda NR SR (2023-02-07):
Ďakujem pekne. Žiadna faktická poznámka. O slovo požiadal navrhovateľ, nech sa páči.
P. Hrušovský, podpredseda NR SR: (2002-07-10):
Pán spoločný spravodajca, ešte o bode 3 sme nehlasovali.
Cigániková, Jana, poslankyňa NR SR (2018-12-04):
Ďakujem pekne. No, to si vypočujú tí analytici, teda že celá opozícia (povedané so smiechom) celý deň hovorí iba o nich. A, Edko, bol si ďalší, ktorý spomenul ministerstvo zdravotníctva, tak ja len teda chcem opäť zdôrazniť, zdôrazniť už niekoľký v tento deň, takisto ako sám pán minister pochválil si ministerstvo zdravotníctva a ich analytikov. Ja teda opäť zdôrazňujem, že pri tom, ako toto všetko hovoríme, uvedomme si, že práve zdravotníctvo, jemu bolo zobraté najviac v podstate len preto, že ľudia viac vyprodukovali. Čiže miesto, aby sa znížili odvody ľuďom a štát dal tým, ktorí pracujú najlepšie, tak ich pod svojou, vo svojej podstate potrestal, obávam sa, že do budúcna to nie je dobrým príkladom práce preto.
Zmajkovičová, Renáta, podpredsedníčka NR SR (2013-03-22):
S faktickými poznámkami šesť poslancov. Uzatváram možnosť prihlásiť sa s faktickými poznámkami. Pán poslanec Lebocký, Mičovský, Martvoň, Hraško, Viskupič, pani poslankyňa Mezenská. Faktické poznámky potom po hlasovaní. Vyhlasujem prestávku, 11.04. (Prestávka.) (Po prestávke.)
Laššáková, Jana, podpredsedníčka NR SR (2013-03-21):
Pán poslanec, len vám chcem povedať, že poslancov SMER-u je tu viacej, ako ste povedali, je ich tu 12. Nech sa páči, pán poslanec Hlina. A ešte aj pán minister je tu.
P. Paška, predseda NR SR: (2006-09-07):
(Hlasovanie.) 137 prítomných, 134 za, 3 sa zdržali. Konštatujem, že Národná rada schválila uznesenie k výročnej správe o činnosti Fondu národného majetku Slovenskej republiky za rok 2005 . Vážené pani poslankyne, vážení páni poslanci, pani poslankyňa Laššáková, procedurálny návrh.
Bugár, Béla, podpredseda NR SR (2019-09-12):
Pán poslanec, ja si myslím, že keď nikto neprotestuje, prečo by ste nemohli sa vrátiť aj k tomu zákonu, ktorý je, dokonca teda chválite, tak je to, je to v poriadku (povedané s pobavením). Na vaše vystúpenie dvaja poslanci s faktickými. Pán poslanec Laurenčík, nech sa páči.
Gašpar, Tibor, poslanec NR SR (2024-02-08):
V ďalšom budeme hlasovať o bode 207 druhého pozmeňujúceho návrhu poslanca Galka.
Hlina, Alojz, poslanec NR SR (2013-05-30):
Ďakujem veľmi pekne. Pre istotu ešte zopakujem, je hanbou, že nás musela Európska komisia vyzvať, aby sme s tým niečo robili. To je obrovskou hanbou a na to, aby sme sa doznali toho, ale doznali aj výsledku, pán kolega Mikuš, a na vás prípadne, lebo aby sme neskončili znova v kategórii svetový mier. Nemáme, neviem čo teraz, viete, že teraz prenosovú sústavu, nie. Povedzme, že do mesiaca vyzveme, že, lebo dá sa začať hneď, dodatočne zdaniť a to som zvedavý, jak tu budú niektorí spievať akým tenkým hláskom. Ale dodatočne zdaniť, ale všetky tie peniaze vrátiť do toho systému tak, aby sa to v tom účte za telefón, keď príde Jánovi Mrkvičkovi z Tomášova, aby sa mu to tam objavilo. To môžme urobiť ako prvé. Potom môžme naháňať svetový mier, ale poďme postupne, nech to odbúda a na konci aby sme neutŕžili ďalšiu hanbu, že nás budú iní upozorňovať, že čo to tým ľuďom ste schopní vlastne urobiť. Ďakujem.
M. Sabolová, poslankyňa: (2008-04-02):
Opäť sa predkladá do Národnej rady novela zákona o zdravotnej starostlivosti v znení neskorších predpisov s jedným veľmi vážnym dôvodom. Prax aj naďalej poukazuje, že povinnosť výmenných lístkov zavedená ministrom Valentovičom od 1. januára 2008 nijako nešpecifikovaná pri zjavných zdravotných ťažkostiach je šikanovaním pacienta. Výmenné lístky boli aj pred zdravotníckou reformou z roku 2004 a... (Ruch v sále.)
Danko, Andrej, predseda NR SR (2017-03-31):
Ďakujem. Na záver vystúpi pán europoslanec Branislav Škripek.
P. Paška, predseda NR SR: (2007-06-20):
(Hlasovanie.) 138 prítomných, 59 za, 15 proti, 63 sa zdržalo, 1 nehlasoval. Konštatujem, že ani tento bod pozmeňujúceho návrhu sme neprijali. Ďalej.
Hort, Milan, podpredseda NR SR (2010-10-14):
Ďakujem. A teraz, prosím, pani predsedníčka vlády, aby ste v limite 15 minút odpovedali na vám adresované otázky podľa vyžrebovaného poradia. Prvá otázka je od poslanca Ivana Štefanca a znie: „Pani premiérka, aká je momentálna suma, ktorá nám hrozí za nedodržiavanie európskych štandardov a pravidiel za minulé volebné obdobie?“
Blanár, Juraj, podpredseda NR SR (2022-02-02):
O slovo teraz požiadal pán predkladateľ, podpredseda vlády, udeľujem mu slovo a potom bude pokračovať prihlásený do rozpravy pán poslanec Suja. Nech sa páči, pán podpredseda.
Jurinová, Erika, podpredsedníčka NR SR (2013-05-31):
Ďakujem pekne, pán poslanec. Na vaše vystúpenie sú dve faktické poznámky. Uzatváram možnosť prihlásiť sa. Nech sa páči, pán poslanec Zoltán Daniš.
D. Lipšic, poslanec: (2007-10-30):
Pán poslanec Kovarčík, ten tu nie je, to je vizitka jeho odvahy, ale poviem len pár vecí. Ja sa vyjadrujem väčšinou k právnym otázkam ústavnoprávnym. Aj pri zdravotných poisťovniach. Čo ma zaráža, je, že vládna koalícia ani v ústavnoprávnom výbore, ani v pléne nemá absolútne záujem a asi ani argumenty vôbec reagovať na ústavnoprávne výhrady k návrhom, ktoré vládna koalícia dáva. A to, že sa pán poslanec Kovarčík nevyzná v dôchodkoch, ani nechce vyznať. No, tak to je vizitka, samozrejme, že jeho. K pánovi poslancovi Petrákovi. Pán poslanec, je to lichobežník, máte pravdu, ale je to systém pyramídovej hry. Aj nebankové subjekty bol lichobežník. Tam neprofitovala iba jedna osoba, nemáte pravdu, tam profitovali mnohí, ktorí prišli do systému pyramídovej hry skôr a ten systém pyramídovej hry, žiaľ, sa prejaví v budúcnosti aj v prvom pilieri, pretože práve tá základňa sa otočí presne tak. Čiže, aj keď to je lichobežník, tak ten princíp pyramídovej hry, žiaľ, zostáva zachovaný.
Lackovič, Marek, poslanec NR SR (2023-12-18):
Ďakujem pekne, pán predsedajúci. Ja by som len v krátkosti nadviazal na pani poslankyňu Števulovú a doplnil ju ešte o taký jeden jav alebo viacero javov, ktoré sme tu možno dnes alebo v rámci tejto rozpravy ešte nespomenuli, ale priamo bytostne nadväzuje na to teda, čo hovorila aj ona. Jednak aj v PVV-čku, ale aj v tomto zákone, ktorý prerokúvame, sa síce stroho zdôvodňuje zriadenie nového ministerstva, naozaj na môj vkus veľmi stroho, no absentuje akákoľvek zmienka o potrebe centralizácie riešenia napr. negatívnych javov v športe, ako je napr. aj, spomeňme antidoping alebo match fixing, divácke násilie a podobne, pod nejakú jednu slušne fungujúcu strešnú organizáciu alebo sekciu, alebo odbor, akokoľvek to už, to už nazveme, z dôvodu efektívnosti, hospodárnosti a, samozrejme, účelovosti, ktorá však musí byť aj v zmysle medzinárodných dohovorov nezávislá a nemôže spadať pod pôsobnosť ministerstva. Na toto by sme si mali dať tiež veľký pozor, nielen teraz, ale teda aj najbližšie štyri roky a potom aj v nejakom dlhodobom horizonte, pretože to veľmi, ale naozaj že veľmi úzko súvisí priamo aj so športom, nehovoriac teraz ešte o stávkových kanceláriách a podobne. Takže veľmi pekne ďakujem, pani, pani poslankyňa.
Pleštinská, Zita, poslankyňa NR SR (2023-03-22):
Pán predsedajúci, dajte, prosím, hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Malatinský, Tomáš, minister hospodárstva SR (2013-06-20):
Chcel by som odpovedať, že keď sa posudzujú tieto veci, tak treba byť trošku presný. Samozrejme, my vychádzame zo žiadostí. Žiadosť bola daná v nejakom čase a táto žiadosť a výpočet nezamestnanosti sa viaže k nejakému času. Ale toto teraz nie je podstatné. Podstatné je, že tá žiadosť bola daná v nesúlade s tou legislatívou, ktorú máme. A znovu hovorím, opakovane sme žiadali. Samozrejme, miera aktivity zo strany ministerstva je, vždycky sa môže povedať, že sme si ešte mali, ja neviem, aj zlomiť nohu kvôli tomu, alebo čo, ale fakticky máme tie dokumenty, že sme ho žiadali, sú zaarchivované a ministerstvo túto vec neodignorovalo. V žiadnom prípade. A generálne vám chcem sľúbiť, určite máme záujem o každého investora a o každého investora, ktorý ide do lokality, kde je vysoká nezamestnanosť, ale musí byť jeho žiadosť v súlade s našou legislatívou. Vieme mu k tomu dopomôcť, vieme mu poradiť, nakoniec nie je poskytovanie pomoci len čiste v našich rukách, pretože ak ide o daňovú úľavu, tak sa k tomu vyjadrujú ešte ďalšie rezorty a v konečnom dôsledku to schvaľuje vláda. Ale my sme nemali ešte natoľko túto záležitosť vydiskutovanú, aby sme to mohli ďalej dať trebárs na rokovanie vlády a podobne, pretože to nespĺňalo zákonné požiadavky. Takže aj vás chcem poprosiť, keď budete trebárs s týmto zamestnávateľom a ste niekde z regiónu, my sme ochotní, len samozrejme aj oni musia chcieť ten zámer preformulovať tak, aby bol v poriadku. Ďakujem pekne.
Hrnko, Anton, poslanec NR SR (2016-06-16):
Ďakujem, pani predsedajúca. Pán poslanec, dnes ste rozprávali krátko a celkom sa to dalo počúvať, ale možno by vám nezaškodilo trošku si poštudovať, aký je rozdiel medzi demokraciou a anarchiou, možno by sme potom skôr našli spoločnú reč. Ďakujem.
Grendel, Gábor, podpredseda NR SR (2021-11-11):
V rozprave teraz vystúpi pán poslanec Robert Fico, pripraví sa pán poslanec Andrej Stančík.
Kollár, Boris, predseda NR SR (2022-12-06):
Nie. Nie. Až zajtra je hlasovanie. Iba to dokončíme, keby, aby nemusel zase, znova prísť ráno, tak aby už išiel ďalší. (Reakcie z pléna.) Po tomto hlasovaní je koniec a budeme rokovať o pánovi, pokračovať v rokovaní o tejto správe a keď ju nestihneme do devätnástej, tak to predĺžime, no možno do 19.15 h, do prerokovania veci. Toto sme si odsúhlasili. (Reakcia z pléna.) Teraz ešte hlasujeme, ešte je takáto hŕba (predsedajúci nadvihol svoje podklady), len ja som to dal teraz, kým ste tu všetci, lebo keď skončím hlasovanie, všetci odídete a už to nebudem mať s kým urobiť. (Reakcie z pléna.) Dobre. Takže pokračujeme. Prosím predsedu výboru pre sociálne veci pána poslanca Vladimíra Ledeckého, aby uvádzal hlasovanie. Ďakujem pekne. Je to tlač 1213, prosím. (Hlasovanie o vládnom návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1213.)
Jurinová, Erika, podpredsedníčka NR SR (2014-11-10):
Pán poslanec Kadúc.
Zmajkovičová, Renáta, podpredsedníčka NR SR (2013-09-04):
Pán poslanec Martvoň.
Michelko, Roman, poslanec NR SR (2024-06-27):
Ďakujem. Chcem poprosiť členov výboru pre kultúru a média dneska o 13.40 h v zasadačke výboru bude tiež výbor. Dostali ste pozvánku, ale ešte takto.
Bugár, Béla, podpredseda NR SR (2017-10-10):
Pán poslanec, ostatní poslanci, ktorí sú podpísaní, súhlasia s tým?
Hrnčiar, Andrej, podpredseda NR SR (2019-05-17):
Pani poslankyňa Verešová.
Zmajkovičová, Renáta, podpredsedníčka NR SR (2013-09-03):
Ďakujem. Otváram všeobecnú rozpravu. Do rozpravy som dostala jednu písomnú prihlášku. Pán poslanec Martin Chren, nech sa páči.
Kolesík, Andrej, poslanec NR SR (2012-09-18):
Áno.
Hort, Milan, podpredseda NR SR (2011-10-18):
Pán poslanec nebude reagovať. Ďalším prihláseným do rozpravy je pán poslanec Peter Kažimír. Máme už len tri minúty do konca dopoludňajšieho rokovania, ma požiadal, že má vystúpenie dlhšie ako tie, tie tri minúty, ktoré zostávajú, a preto prerušujem rokovanie Národnej rady Slovenskej republiky do 14.00 hodiny. Chcel by som iba informovať a upozorniť členov poslaneckého grémia, že o 13.45 hodine je v zasadačke u predsedu Národnej rady poslanecké grémium. Vyhlasujem prestávku. Zostáva nám vystúpenie k tomuto návrhu zákona šiestich poslancov riadne prihlásených do rozpravy. (Prerušenie rokovania o 11.56 hod.) (Pokračovanie rokovania o 14.00 hod.)
Poliačik, Martin, poslanec NR SR (2015-04-17):
Pán kolega Blaha, vy ste taký zaujímavý úkaz, lebo ja som si istý, že v SMER-e sa nenájde jeden príčetný človek, ktorý by vás pustil k nejakej exekutíve, lebo to by bol koniec akejkoľvek exekutívy. Takže vy budete odsúdený, kým tu budete, naozaj len robiť ten ideologický okraj a ideologickú zásterku. Len ono to nesedí. Ono to nesedí. Ja začnem tam, kde Jofo skončil. Keď som bol vo Švédsku, tak jednu vec, ktorú som si tam uvedomil, že oni v mnohom sú ešte kapitalistickejšie zmýšľajúci ľudia, takí bežní Švédi, než je tomu u nás. A to práve kvôli tomu, že oni zo štátu nerobia toho, kto má dávať a držať za ručičku, oni zo štátu robia toho, kto má vytvárať podmienky. A presne na tom pracujú, aby to bolo tak, že drvivá väčšina ľudí zamestnáva, a to aspoň seba. Malé a stredné rodinné podniky, malé firmy, startupy, ktoré sú ochránené dobrou vymožiteľnosťou práva, systémom, kde na začiatku im niekto pomôže a potom sa môžu postaviť na vlastné nohy, kde aj prisťahovalci sú okamžite zaškoľovaní, čo sa týka jazyka, kvalifikácie, zručnosti, a štát im pomáha nájsť si prácu. To je pre mňa pekný socializmus, ale – a s ktorým ja aj dokážem v zásade žiť, keď je štát silný tam, kde ochraňuje slabých a kde stojí v opozícii voči zneužívaniu a vykorisťovaniu, ako tomu vy hovoríte, s tým ja v zásade dokážem žiť – ale, že mladý socialista, marxista kryje v zásade kapitalistickú stranu, ktorú zastupuje v najvyššom zákonodarnom zbore, že nevidí, že ľudia, ktorí ho sem dotiahli, sú s najväčšími oligarchami najväčší... (Prerušenie vystúpenia časomerom.)
Taraba, Tomáš, poslanec NR SR (2021-07-23):
Štefan, si vykázaný. Vitaj medzi nami naďalej, vôbec nám nevadí, že si tu, všetci sú od teba viac jak dva metre, takže už to je dôkaz, že neplatia tie ich dvojmetrové odstupy, keď im tu tak vadíš. Táto prvá vláda slovenského apartheidu, ktorá ide prijať zákon, vďaka ktorým sa dostane do učebníc slovenského dejepisu, pretože jedného dňa sa o nich bude učiť, presadzuje absolútnu nevedeckú teóriu o tom, že stačí sa zaočkovať a byť infekčný a využívať služby, to znamená, nie je to, nie je to o tom, aby ľudia boli chránení, ale je to o poskytnutí falošnej istoty. Túto falošnú istotu ste dávali všetkým, ktorých ste nahnali na tie vaše Ag testy, aby ste sa nabalili na tých firmičkách svojich bez verejného obstarávania, čo vám ÚVO už povedalo, že ste to urobili rovnako protizákonne, ako vyčítate Brhelovi, že protizákonne dodával IT systémy, presne takisto ste si to urobili pri Ag testoch. A to, čo zostalo teraz, je, že vy nechcete, aby sa ľudia očkovali, aby sa nenakazili, vy chcete, aby sa ľudia očkovali len preto, aby mohli chodiť do obchodu. Veď to je jeden primitívny apartheid, čo tu vy idete zavádzať. A to, že to, to, že to robíte pokope, ako ste, tak to vás len hádže do jedného vreca. Pán Lengvarský, ja nerozumiem, kto vás drží na tej funkcii. Vy dnes poviete, že Igor Matovič, ktorý je predseda OĽANO, je klamár, že oklamal, ja nechápem, jak vás nemôže niekto odvolať, že kto ste, kde ste sa vy zjavili. Celé Slovensko je plné kvalitných lekárov a oni musia ísť hľadať takéhoto generála, čo o sebe povie, že 33 rokov nepoužíva rozum. Ja nerozumiem, odkiaľ vy ste sa zjavili a dokedy tu budete... (Prerušenie vystúpenia predsedajúcim.)
Hargaš, Ján, poslanec NR SR (2024-09-26):
Ja, ja reagujem na pána ministra a doplním, doplním svoju otázku. Nechajte ma, prosím vás, hovoriť, pán predsedajúci.
Bugár, Béla, podpredseda NR SR (2017-12-12):
Vyhlasujem rozpravu o tomto bode programu za skončenú. Pán navrhovateľ, nech sa páči, môžte sa vyjadriť k rozprave.
Pelegrini, Peter, poslanec NR SR (2011-09-13):
Ďakujem pekne. Pán minister, no a práve aj kvôli tomu, čo ste povedali, je potrebné, že musíme tu dnes sedieť a hovoriť o odvolávaní pani premiérky, pretože ak sa vám ju darí obalamutiť vašimi rečami a ona vám to ešte aj verí, čo rozprávate, tak naozaj nemôže sedieť na tej stoličke, pretože výstavba diaľnic za celý rezort pod vaším vedením ide do záhuby. Tie diaľnice nepotrebujú tie prívlastky, o ktorých vy hovoríte, ako svedomie a neviem čo ešte všetko, ony potrebujú betón, štrk, asfalt a všetok ten materiál a pracovné sily, aby boli hotové. A, žiaľ, tou vašou cenovou vojnou sa stane to, že víťazi, ktorí vyhrávajú za ceny, ktoré pomaly nedosahujú ani cenu materiálu, urobia to, že prestanú platiť svojim malým subdodávateľom a vrátime sa do obdobia ministrovania Pavla Prokopoviča a Radičovej vláda bude zase známa tým, že za jej vedenia z verejných financií budú krachovať malí, drobní podnikatelia, ktorí tým veľkým firmám svoje práce odviedli a tie im aj vďaka takýmto nízkym cenám, vysúťaženým, platiť nebudú. Takže aj z tohto dôvodu si myslím, že Iveta Radičová je zrelá na odvolanie, pretože ak vám verí tieto veci, ktoré jej vy rozprávate, a myslí si, že to je dobré a že ten rezort aj vy osobne vediete dobre a toleruje vám to, nemá viac sedieť na tej stoličke, na ktorej sedí. Ďakujem. (Potlesk.)
Kleinert, Dana, poslankyňa NR SR (2023-12-19):
Rozmýšľam, čo dám ešte na tie tri minúty, ja som to chcela už v podstate skončiť, len posledných pár slov ste mi zobral, pán Blaha, ale veď dobre. Takže ja ešte raz by som chcela poapelovať trošku naozaj tuto na tú našu koalíciu, pretože všetko, čo tu vidíme, všetky tie zákony, skrátené legislatívne konania, návrhy, konsolidačné návrhy, kompetenčné návrhy, to je proste... Je to naozaj frustrujúce sa na to pozerať, pretože to, čo vy robíte, je, že ošetrujete seba a možno svojich blízkych, ale rozhodne, rozhodne zahadzujete budúcnosť našej krajiny, budúcnosť našich detí. Ja vás, naozaj apelujem na vás, aby ste sa nad tým zamysleli, lebo naozaj ideme reverzne so všetkými týmito vašimi návrhmi. Ďakujem. (Potlesk.)
J. Počiatek, minister financií SR: (2008-09-16):
Hlavným dôvodom, ktorý viedol k vypracovaniu predloženého návrhu zákona bola potreba úpravy sadzieb dane na cigarety v zmysle harmonogramu na dosiahnutie minimálneho daňového zaťaženia cigariet, ako aj potreba upresnenia niektorých ustanovení zákona súvisiacich s prijatím smernice Rady č. 2007/74/ES o oslobodení tovaru, ktorý dovážajú osoby cestujúce z tretích krajín o dane z pridanej hodnoty a spotrebnej dane. Ustanovenia nadväzujúce na znenie predmetnej smernice je súčasne potrebné upraviť aj v ďalších zákonoch, a to konkrétne v zákone o dani z pridanej hodnoty, v zákonoch o spotrebných daniach a v colnom zákone. Návrh zákona nie je v rozpore s Ústavou Slovenskej republiky ani s inými zákonmi a medzinárodnými zmluvami, ktorými je Slovenská republika viazaná. Ďakujem. Skončil som.
Sulík, Richard, predseda NR SR (2011-06-28):
Ďakujem pekne. S faktickou poznámkou sa prihlásil jeden poslanec. Uzatváram možnosť. Pán poslanec Gál.
Ďuriš Nicholsonová, Lucia, podpredsedníčka NR SR (2018-12-06):
Vážené panie poslankyne, vážení páni poslanci, pokračujeme v popoludňajšom rokovaní ôsmeho dňa 38. schôdze Národnej rady Slovenskej republiky, a to v prerušenej rozprave v druhom čítaní o návrhu skupiny poslancov na vydanie zákona o osobitnom odvode obchodných reťazcov (tlač 1162). Pán poslanec Radovan Baláž zaujal miesto určené pre navrhovateľa, pani poslankyňa Sárközy sedí na mieste určenom pre spravodajcu. Pokračovať budeme vystúpeniami rečníkov, ktorí sa do rozpravy prihlásili ústne. Teraz dávam slovo pánovi poslancovi Zsoltovi Simonovi, aby dokončil svoje vystúpenie. Dokončil, alebo ho začal? Začal. Tak nech sa páči. Poprípade ho aj dokončite. A pripraviť by sa mal pán poslanec Heger, ktorý tiež sedí na svojom mieste v rokovacej sále. Takže nech sa páči, pán poslanec Zsolt Simon. (Pokračovanie v rokovaní o návrhu skupiny poslancov Národnej rady Slovenskej republiky na vydanie zákona o osobitnom odvode obchodných reťazcov , tlač 1162.)
Jurinová, Erika, podpredsedníčka NR SR (2015-06-19):
Ďakujem, pán spravodajca. Otváram všeobecnú rozpravu. Nedostala som žiadnu písomnú prihlášku. Nech sa páči, prihláste sa, páni poslanci, do rozpravy ústne. Registrujem pána navrhovateľa. Uzatváram možnosť prihlásiť sa. Dávam slovo pánovi navrhovateľovi.
Sulík, Richard, predseda NR SR (2011-02-02):
Prosím, hlasujte teraz. (Hlasovanie.) Zo 144 prítomných poslancov hlasovalo 67 za, 71 proti, 5 sa zdržalo, 1 nehlasoval. Tento návrh sme neschválili. Nech sa páči.
Dostál, Ondrej, poslanec NR SR (2017-10-12):
Vážená pani poslankyňa Grausová, ja by som na rozdiel od vás chcel ubezpečiť pána ministra obrany, že drvivá väčšina poslancov tohto parlamentu je presvedčená, že NATO nie je zločinecká organizácia, že NATO je organizácia, ktorá združuje slobodné a demokratické krajiny a je garanciou našej bezpečnosti, našej slobody, našej demokracie, a rovnako tak Európska únia, keďže tento materiál sa netýka iba Severoatlantickej aliancie, ale aj Európskej únie, a členstvo v oboch týchto organizáciách je v životnom záujme Slovenskej republiky, a preto je dobré, že vo veciach, ktoré sa týkajú Severoatlantickej aliancie aj nášho členstva v Európskej únii, a vo veciach, ktoré sa týkajú garantovania našej bezpečnosti, vo veciach, ktoré sa týkajú našej prozápadnej orientácie, existuje naprieč politickým spektrom s výnimkou fašistov a podobných extrémistov široký politický konsenzus. Ďakujem.
T. Lebocký, poslanec: (2008-07-03):
Po ňom v rozprave vystúpil pán poslanec Džurina a predložil jeden pozmeňujúci návrh. Pán predsedajúci, dajte, prosím, hlasovať o pozmeňujúcom návrhu pána poslanca Džurinu.
Pellegrini, Peter, predseda NR SR (2023-11-24):
Pán poslanec Grendel.
Hort, Milan, podpredseda NR SR (2010-10-19):
Pán Rafaj, poprosím o pokoj.
Dostál, Ondrej, poslanec NR SR (2018-02-07):
Kolega Poliačik, ja sa chcem výnimočne zastať v tomto prípade pani poslankyne Smolíkovej ako vládnej poslankyne voči kritike opozičného poslanca, lebo myslím si, že v časti toho, tej tvojej kritiky, tá kritika nebola celkom opodstatnená, teda v tej časti, v ktorej sa hovorilo o prílepku. Prílepok je najčastejšie používané slovo pre to, keď sa má v druhom čítaní pridať novelizácia iného, nesúvisiaceho zákona. Samozrejme, môžme to používať aj v širšom slova zmysle, ak sa tam v tom istom zákone majú meniť ustanovenia úplne iné, ako sú tie, ktoré sú v pôvodnom návrhu. To je také voľnejšie použitie slova prílepok. Ale teda klasický prílepok je naozaj, že sa daň z príjmu mení v rámci novelizácie zákona o lanových dráhach a podobne. Ani tá výhrada, že, lebo to ja uznávam, že systémové zmeny by sa mali diať cez vládne návrhy, medzirezortné pripomienkové konanie alebo prinajmenšom mali by byť obsiahnuté už v tom návrhu, ktorý ide do parlamentu v prvom čítaní, a ak sa to ide meniť, tak by sa to malo meniť tak, že v druhom čítaní radšej cez výbory a cez spoločnú správu ako na poslednú chvíľu. Ale tento návrh nebol predložený na poslednú chvíľu a nemali sme naňho iba päť minút, aby sme sa s ním oboznámili, teda v systéme Národnej rady je tam od 1. februára, čiže predpokladám, že vtedy ho pani poslankyňa podala. Takže ja som veľkým kritikom toho, ak sa na poslednú chvíľu v druhom čítaní až v pléne dávajú návrhy, ale s týmto návrhom sme sa mali možnosť oboznámiť aj vopred.
Hlina, Alojz, poslanec NR SR (2015-12-04):
Procedurálny návrh dávam, aby ste sa vy ospravedlnili, dobre, za to, že ste namietali, že sa v tejto sále čítala pravda. Dobre?
Hort, Milan, podpredseda NR SR (2011-02-08):
Vyhlasujem rozpravu za skončenú. Teraz chce k rozprave zaujať stanovisko pán podpredseda vlády a pán minister. Nech sa páči.
Laššáková, Jana, podpredsedníčka NR SR (2014-02-11):
Pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som dostala jednu písomnú prihlášku pána poslanca Hlinu, ktorému dávam teraz slovo. Nech sa páči, pán poslanec.
Matovič, Igor, poslanec NR SR (2023-11-22):
Myslím si, že som sa vyjadril k téme, jednoducho... (Prerušenie vystúpenia predsedajúcim.)
Žitňanská, Jana, poslankyňa NR SR (2021-09-29):
Ďakujem veľmi pekne. Ja by som sa tiež chcela vrátiť k tej odbornej pracovnej komisii. Pán generálny prokurátor, vy ste povedali, že ste nezakázali špeciálnemu prokurátorovi Lipšicovi účasť na tejto komisii, ale teda je zjavné, že ste mu to ani nepovolili. A chcem sa aj spýtať, že či teda, ak teda vy ste to priamo takto neriešili, či teda to nebolo tak, že ste chceli od niekoho, aby tam nebol. Len teda sa chcem uistiť, že naozaj to nie je nič osobné. Pretože z toho, jak prebiehajú rôzne diskusie, tak sa javí, že už naozaj je to skôr osobné ako nejaké odborné. A chcem zopakovať aj to, čo povedal pán poslanec Dostál, pretože aj počas verejného vypočutia ste hovorili o otvorenej prokuratúre a naozaj, myslím si, že v tomto prípade by sa možno hodila aj taká vaša veľkorysosť, to nazvem, umožniť viacerým prokurátorom, aby sa zapojili do tejto komisie, pretože tak ako bolo povedané, je to odborné stretnutie, ktoré zriadil pán premiér za účelom, aby sa našli tie najlepšie riešenia. Dúfam, že nespochybňujete alebo nikto nespochybňuje, že Daniel Lipšic je odborníkom v tejto oblasti, čiže by vedel byť prínosom. Na konci dňa aj tak vláda a parlament budú schvaľovať tie opatrenia, čiže naozaj by som bola rada, aby to zdanie, ktoré je, že tu ide o nejakú osobnú animozitu, aby teda sa neprejavovala. Ďakujem.
Pellegrini, Peter, poslanec NR SR (2024-01-16):
Pán poslanec Krátky.
Grendel, Gábor, podpredseda NR SR (2021-01-12):
Pán poslanec Mazurek.
Choma, Igor, poslanec NR SR (2010-08-05):
Ďakujem. Ja som nadobudol veľmi silný pocit a ja som si vás, vždy som si vás vážil, teda ako diplomata, pán minister, že ministerstvo ide byť takým spiacim kráľovstvom, kde si budeme rozprávať, aké bude úžasné niekedy v budúcnosti mať tie diaľnice postavené, ale pri tej všetkej dobrote a ľudskosti a všetkého, čo s tým súvisí. Ja by som, keby som mohol, zatriasol, pán minister, vami, ako teda že poďme robiť, pretože tu sa naozaj urobilo obrovské množstvo práce, ktoré sa týkalo prípravy. Tú prípravu treba jednoducho zužitkovať, treba ísť ďalej, veci sú rozbehnuté. Ak čítam programové vyhlásenie vlády, tak je to vyhodnocovanie, analyzovanie, prehodnocovanie, to je 3, 4 roky, pán minister, ale toto treba využívať, to, čo je tu, treba využiť, treba do toho ísť. Prečo sa máme čakať? Mňa tiež napadla jedna vec v súvislosti s tými deťmi, keď ste o nich hovorili, že nám budú vyčítať v budúcnosti. Ale tie deti chcú jesť, vy ste hovorili o tanieri a jedle. A tie deti až tak veľmi v tom čase, keď sú veľmi hladné, nezaujíma, či otec zohnal peniaze, alebo nezohnal, ony chcú jesť. Dámy a páni, ja si myslím, že doprava je jedným z kľúčových prostriedkov pre hospodárstvo. Tak ako to tu aj bolo povedané vami, pán minister, ale treba sa naozaj k nemu postaviť a vo výstavbe diaľnic treba jednoznačne veľmi rýchlo pokračovať. Ďakujem pekne.
Bugár, Béla, podpredseda NR SR (2017-06-15):
Nech sa páči, prezentujme sa a hlasujme o návrhu. Kartu máte vyššie, pán poslanec, asi. (Hlasovanie.) Prítomných 143 poslancov, za 61, proti 22, zdržalo sa 58 poslancov, 2 nehlasovali. Návrh sme neschválili. Teraz prosím pána poslanca Rajtára, aby v prvom čítaní uviedol hlasovanie o návrhu skupiny poslancov na vydanie zákona, ktorým sa mení zákon č. 595/2003 Z. z. o dani z príjmov (tlač 589). (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 595/2003 Z. z. o dani z príjmov v znení neskorších predpisov , tlač 589.)
P. Hrušovský, predseda NR SR: (2003-12-16):
Ľ. Navrátilová, poslankyňa: Áno, môj 1. návrh sa týkal legislatívnotechnických úprav a úpravy predčasného starobného dôchodku.
Šeliga, Juraj, podpredseda NR SR (2021-03-31):
Prezentujme sa, prosím, a hlasujme. (Hlasovanie.) Prítomných 127, za 86, proti nikto, zdržalo sa 41, hlasovali všetci. Konštatujem, že tento bod sme schválili. Nech sa páči.
Hrušovský, Pavol, podpredseda NR SR (2011-05-19):
Páni poslanci, hlasujeme o návrhu nepokračovať v rokovaní o návrhu. (Hlasovanie.) 147 prítomných, 68 za, 78 proti, 1 sa zdržal. Návrh sme neschválili. Prosím o ďalší návrh.
A. Belousovová, podpredsedníčka NR SR: (2007-07-02):
Pán podpredseda Hort, chcete  reagovať na faktickú? Nie. Čiže ďalej v rozprave vystúpi pán poslanec Halecký a pripraví sa posledný prihlásený do rozpravy pán poslanec Novotný. Nech sa páči, pán poslanec Halecký, máte slovo.
Viskupič, Marián, poslanec NR SR (2024-01-17):
Ďakujem pekne za slovo. Ďakujem pekne všetkým kolegom za reakcie. Nestihnem, samozrejme, ku každému sa venovať. No možno ma mrzí, že sa mi nepodarilo predsa len nejak presvedčiť, aby stlačil to tlačítko aj niekto z koalície. No, čo sa dá robiť, majú svoju stratégiu tiež. Ja by som sa možno venoval teda tým listom alebo upozorneniam z Únie, ktoré nám chodia, a posuniem to kúsok ďalej, lebo včera nám prišlo ďalšie upozornenie z Únie, stanovisko Komisie k návrhu rozpočtu Slovenska na rok 2024, a tam zase len vyvrátilo ďalšie, a dnes to už jasne, ja som to hovoril aj vtedy k rozprave k rozpočtu, ale už dnes z toho jasne môžme vidieť ďalšie klamstvo vlády, kde Robert Fico hovoril, teda že vlaňajší deficit bude 6,5, a teda tohtoročný 6,0, tým pádom znižuje rozpočtový deficit, a teda konsoliduje. A na tomto mal postavenú všetku svoju argumentáciu. Bohužiaľ, realita je tá, že to bolo dosiahnuté nesprávnym zaúčtovaním určitých položiek prefinancovania energetickej pomoci, čo som tiež vtedy pánovi ministrovi hovoril už v rozprave. Dnes to jasne Európska komisia skonštatovala, že je to nesprávne zaúčtované. No a ten výsledok z toho, že deficit vlaňajší sa teda zníži, bude 6,1 a tohtoročný deficit je 6,3, takže aj toto je ďalšie klamstvo, ďalšia nepravda, jednoducho ani ten rozpočet nekonsolidujú, proste stále bude deficit vyšší a len to celé zapadá vlastne do toho celého, čo tu vidíme. A to už ani nehovorím, že teda ešte aj diskusia o rozpočte bola zaseknutá, ukončená a nemohli sme teda svoje, svoje názory vyjadriť. Ešte raz ďakujem všetkým kolegom za príspevky.
Hlina, Alojz, poslanec NR SR (2014-10-30):
Ďakujem veľmi pekne. Pán premiér, spomínali ste, že stúpla životná úroveň. Musím s vami súhlasiť, stúpla tým dvom ľuďom, ktorí sú tu na tej fotke. (Rečník ukázal na pripravený plagát.) To je pán Ruman, spolumajiteľ Pohotovosti, a pán Krutý, súdny exekútor. Vy si podľa mňa zle vysvetľujete to, také sa hovorí, že kto jeden život zachráni, ako keby zachránil celý svet. To neplatí aj pre životnú úroveň, že keď pomôžete dvom ľuďom, že môžete povedať, že všetkým stúpla, naozaj to neplatí, čestné slovo, to sa nedá takto aplikovať pre tento prípad. Pán premiér, ja keď niečomu verím, tak to hovorím z hlavy, vy to potrebujete čítať, to tiež o niečom svedčí, viete, to je, nech si kto chce spraví o tom svoj názor. A to, že ste svoj príhovor premiéra začali osobným atakom, je moja výhra, vám poviem, lebo to ja som taký maličký, obyčajný poslanec a vy ste premiér dvojnásobný tejto krajiny, 25 rokov v politike a keď ste sa znížili k tomu, že ste to potrebovali, nech sa páči, to bola moja výhra pre tento prípad, ale vrátim, lebo ja tak robím, akú dostanem, takú vrátim plus 15 percent. (Reakcie z pléna.) Chvalabohu, chvalabohu, že ste nešli do toho Londýna, pre niečo to zmysel malo, táto schôdza, nešiel do Londýna, nemusia sa tí londýnski študenti dozvedieť, ako tu trpíme pod tými niektorými ekonomickými víziami, ktoré by ste predstavili, len vraciam. A to, čo ste spomínali tiež v texte s výrazom ohromného rešpektu, ale ste sa držali, že kto prednášal tú správu. Nuž, brat vášho člena. Koho to tam máte? (Smiech a potlesk.)
Vetrák, Milan, poslanec NR SR (2022-10-19):
Ďakujem za slovo. No, znova sme sa dostali k tomu, že tá diskusia prebieha zo strany pána Viskupiča skôr o tom, či ten zákon ako taký je dobrý, no. Na to je tá odpoveď, že nemyslím si, že je teraz vhodný čas, aby sme taký zákon rušili, pretože teraz potrebujeme tým ľuďom pomôcť v kríze, a tie všetky nedostatky, ktoré ten zákon, ja súhlasím, že je to neštandardné riešenie, ale proste za dobrých časov sa malo takto špekulovať okolo toho, nie za zlých časov, keď potrebujeme zvýšiť príjmy do rozpočtu aj vďaka tomuto zákonu a pomôcť ľuďom. Čiže podľa mňa to dneska nie je téma dňa, čiže dnes stojí tá otázka tak, že ten zákon treba podporiť. Tí, ktorí chcú pomôcť ľuďom, zdravotníkom, učiteľom, zamestnancom verejnej správy, tak tento zákon jednoducho podporia, lebo bez toho bude problém týmto kategóriám ľudí pomôcť. Pokiaľ ide o, s tým súvisia aj tie banky, takže v zásade áno, keď chceš zrušiť celý zákon, tak potom aj banky, ale sám si identifikoval problémy, ak tam budú správcovské spoločnosti a budú tam a budú tam lízingovky a nebudú tam banky, tak to bude trocha aj odborný problém, lebo tie banky to budú vedieť obchádzať. No tak naozaj treba sa začať asi baviť aj o tých bankách. A teda ešte k tým ďalším poznámkam. No pôvodne bol prísľub zo strany bývalej vlády, zo strany pána Fica, že do dvoch rokov ten zákon skončí, potom asi sa vymyslel ako náhradné riešenie nejaký... postupné znižovanie až k nule, no ale tak pôvodne to malo skončiť do dvoch rokov, lebo to bolo ešte na nejaké dozvuky tej predtým krízy, ktorá bola. Tak znova len odkazujem na to, že, že vtedy mala prebehnúť tá diskusia, v roku 2014, alebo teda hneď tie firmy to mali riešiť, lebo teraz sme v takom stave a čase, že, že skutočne to nie je téma dňa. Dneska to naozaj stojí tak, že chceme pomôcť ľuďom aj vďaka asi 100 mil., ktoré získame do štátneho rozpočtu z tohto zákona, alebo nechceme. A aj... a pokiaľ ide o dobrý a zlý zákon, ja keď som konzultoval s ministerstvom financií, tak oni ho považujú za dobrý zákon.
Laurenčík, Milan, podpredseda NR SR (2020-09-25):
Prosím, prezentujme sa a hlasujme o návrhu zákona ako o celku. (Hlasovanie.) Prítomných 119, za 94, proti 0, zdržalo sa 25, hlasovali všetci. (Potlesk.) Konštatujem, že sme schválili návrh novely Trestného zákona. Teraz pristúpime k hlasovaniu o bode 36 programu. Je to prvé čítanie o návrhu skupiny poslancov na vydanie zákona, ktorým sa mení a dopĺňa zákon 131/2002 Z. z. o vysokých školách, tlač 212. Dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, pánovi poslancovi Igorovo Kašperovi, aby hlasovanie uviedol. Nech sa páči, pán poslanec, máte slovo. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov , tlač 212.)
Pellegrini, Peter, podpredseda NR SR (2024-02-08):
Máme námietku, takže dáme hlasovať o námietke pani poslankyni. (Hlasovanie). Prítomných 136 poslancov, za 58, proti 77, zdržala sa 1, jeden poslanec. Neschválili sme námietku.
Paška, Pavol, predseda NR SR (2013-03-22):
Pani poslankyňa Mezenská.
Pellegrini, Peter, predseda NR SR (2015-02-12):
Prezentujme sa a hlasujme o návrhu pána spravodajcu prerokovať tento návrh zákona v druhom čítaní. (Hlasovanie.) Prítomných 130 poslancov, za hlasovalo 17, proti bolo 72, zdržalo sa 38, nehlasovali 3 poslanci. Návrh zákona do druhého čítania sme neschválili. Poprosím teraz pána poslanca Viliama Novotného, aby uviedol hlasovanie v prvom čítaní o návrhu poslanca Národnej rady Slovenskej republiky Ivana Uhliarika na vydanie zákona, ktorým sa mení a dopĺňa zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov (tlač 1377, bod 64 schváleného programu). Pán poslanec, nech sa páči, máte slovo, uveďte hlasovanie.
Zvolenská, Zuzana, ministerka zdravotníctva SR (2014-05-16):
Ďakujem veľmi pekne, pani predsedajúca. Vážené panie poslankyne, vážení páni poslanci, dovoľte mi predložiť návrh zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov. Komplexne a systematicky v jednom zákone upravujeme problematiku ochrany zdravia pri práci, upravujeme podmienky zriadenia pracovnej zdravotnej služby a jej činnosť, ktorá obsahuje dohľad nad zdravotnými podmienkami a nad zdravím všetkých zamestnancov v súvislosti s prácou. Návrh zákona ďalej zosúlaďuje zákon s nariadením Európskeho parlamentu a Rady č. 1223/2009/ES o kozmetických výrobkoch. V súčasnosti je problematika pracovnej zdravotnej služby upravená v zákone č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov, preto sa návrhom zákona v čl. 8 z tohto zákona vypúšťa úprava pracovnej zdravotnej služby. Návrh zákona opäť zakotvuje zabezpečenie ochrany zdravia pre všetkých zamestnancov tak, ako tomu bolo do 31. decembra 2011 v súlade s rámcovou smernicou Rady 89/391/EHS z 12. júna 1989 o zavádzaní opatrení na podporu zlepšenia bezpečnosti a ochrany zdravia pracovníkov pri práci. Novela zákona č. 124/2006 Z. z., ktorá nadobudla účinnosť 1. januára 2012, zrušila pracovnú zdravotnú službu pre všetkých zamestnancov, ktorí vykonávajú prácu zaradenú do prvej a druhej kategórie, a ponechala ju len pre zamestnancov vykonávajúcich rizikové práce, čo predstavuje v súčasnosti len 5 % zamestnancov v Slovenskej republike. Predložený návrh zákona reaguje aj na formálne oznámenie o porušení čl. 258 Zmluvy o fungovaní Európskej únie zo dňa 21. júna 2013 a na odôvodnené stanovisko Európskej komisie zo dňa 21. februára 2014 k porušeniu z dôvodu nesprávnej transpozície čl. 7 smernice Rady 89/391/EHS. Návrh zákona ďalej upravuje posudzovanie zdravotnej spôsobilosti na prácu vrátane lekárskych preventívnych prehliadok vo vzťahu k práci. Prvýkrát upravuje možnosť opätovne požiadať o posúdenie zdravotnej spôsobilosti na prácu pri pochybnostiach o správnosti posúdenia. Taktiež právne prvýkrát podrobne zakotvuje celý postup uznávania chorôb z povolania a ohrozenia chorobou z povolania, zriadenie celoslovenskej komisie na uznávanie chorôb z povolania a regionálnych komisií na uznávanie chorôb z povolania. Návrhom zákona sa menia a dopĺňajú aj niektoré ďalšie zákony. Vážené panie poslankyne, páni poslanci, verím, že predložený návrh zákona podporíte. Ďakujem pekne.
P. Hrušovský, podpredseda NR SR: (2002-07-03):
P. Števček, poslanec: Ďakujem. Dovoľte mi povedať len niekoľko viet, nie iba preto, že som jedným z tej čiernej listiny, ale kvôli všeobecným záležitostiam. Bol som na niekoľkých schôdzkach týchto pánov a dám z čiernej listiny a naozaj niektorí majú veľmi slabé príjmy. Ale o to by ani nešlo, majú jednoducho pocit krivdy. Za robotu, ktorú vykonali, a za prácu, kvôli ktorej boli dlhodobo, až 2 desaťročia, šikanovaní, nedostali ani normálne ľudské alebo občianske poďakovanie. Preto sa veľmi prihováram za to, aby sme vzali hlboko na vedomie pozmeňujúci návrh, ktorý predložil pán kolega Hamžík. Je spravodlivý a skutočne má do činenia aj s mravnosťou súčasnej politiky vo vzťahu k minulosti, z ktorej napokon žijeme aj my. Ďakujem pekne.
Paška, Pavol, predseda NR SR (2012-06-19):
Hlasujeme. (Hlasovanie.) 139 prítomných, 83 bolo za, 35 proti, 20 sa zdržalo, 1 nehlasoval. Návrh zákona sme postúpili do druhého čítania. Druhé hlasovanie.
Blanár, Juraj, poslanec NR SR (2015-07-01):
Vážený pán poslanec, pozorne som počúval vaše vystúpenie a ako vždy môžem konštatovať, vždy je plné protirečení. Vy na jednej strane niečo skritizujete a dokonca sa postavíte do nejakej pozície a potom na druhej strane to v podstate pochválite. Prezentujete svoje fakty ako fakty, ktoré ste si sami vytvorili. A možno budete známy tým, že ste vytvárač vlastných faktov. Pochopil som rovnako, že ste urazený, že vás TA3 nepúšťa do vysielania a že vaše preferencie sú v podstate preto tak nízke, lebo vás nikto neberie do vysielania, a že zákon o retransmisii je zlý. To je môj pocit, tak som to pochopil, čo ste povedali. Rovnako hovoríte, že ste posledný, kto by cenzuroval, ale podrobili ste kompletne všetko, čo sa dalo, cenzúre. To sú tie protirečenia. Tie nechám na posúdenie všetkým ľuďom, ktorí sa pozerajú na toto vystúpenie. Potom ste hovorili o nejakom kalkule, ktorý už komentovala moja kolegyňa. Ja ho opäť pripomeniem. Vy ste priam príkladom takého skvelého kalkulu, ktorý je v tom, že si založíte vlastnú stranu a keď tá vlastná strana sa nejakým spôsobom neukazuje celkom dobre, tak rýchlo sa spojíte s niekým iným, aby ste mohli byť v parlamente. Čiže toto sú vaše vystúpenia plné protirečení. No a čo sa týka toho samotného zákona, zákon je niečo, čo tu mohlo byť už dávnejšie, a ja ho vítam práve kvôli tomu, že na Slovensku ten náš trh nie je tak dostatočne silný, aby dokázal sa pasovať s takými veľkými domami umeleckými a neviem marketingovými, ktoré dokážu preplatiť mnohé stanice svojimi ponukami, ktoré sú, samozrejme, omnoho silnejšie ekonomicky, ako sú tie naše stanice. A preto je... (Prerušenie vystúpenia časomerom.)
B. Bugár, podpredseda NR SR: (2002-11-07):
Dávam slovo spravodajcovi pánovi poslancovi Miroslavovi Abelovskému. Nech sa páči, môžete informovať Národnú radu. M. Abelovský, poslanec: Vážený pán predsedajúci, vážené panie poslankyne, páni poslanci, Ústavnoprávny výbor Národnej rady Slovenskej republiky uznesením z 5. 11. 2002 pod č. 7 ma určil za spravodajcu k vládnemu návrhu zákona o platových pomeroch prokurátorov v roku 2003 a o dočasnom obmedzení účinnosti niektorých ustanovení zákona č. 154/2001 Z. z. o prokurátoroch a právnych čakateľoch prokuratúry (tlač 72). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti, ktoré vyplývajú z ustanovení § 67 a § 68 zákona Národnej rady č. 350/1996 Z. z. o rokovacom poriadku. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z ustanovenia § 73 zákona o rokovacom poriadku, odporúčam, aby Národná rada Slovenskej republiky sa uzniesla, že podľa § 73 ods. 3 písm. c) rokovacieho poriadku odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 46 z 31. októbra 2002 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali ústavnoprávny výbor a Výbor Národnej rady pre financie, rozpočet a menu. Za gestorský výbor navrhujem Ústavnoprávny výbor Národnej rady Slovenskej republiky a odporúčam, aby predmetný vládny návrh zákona prerokovali výbory v lehote do 8. novembra 2002 a gestorský výbor do 11. novembra 2002. Prosím pána predsedajúceho, aby otvoril rozpravu.
Hlina, Alojz, poslanec NR SR (2016-02-11):
Ja som v zásade iba to mal na mysli, že naozaj by ste teda mali prispieť aj vy k zlepšeniu tej kultúry.
Krajcer, Daniel, poslanec NR SR (2012-05-16):
Ďakujem za slovo. Igor, ako vidíš, Martin, Martin tu stále je. A dovolím si... (Ruch v sále. Prerušenie vystúpenia predsedajúcou.)
Hrnčiar, Andrej, podpredseda NR SR (2019-09-12):
Ďakujem. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Do rozpravy sa prihlásila pani poslankyňa Zimenová, pán poslanec Suchánek, Mizík, Krajčí a Kotleba. Nech sa páči, pani poslankyňa Zimenová.